<classify> Waziri wa Maliasili na Utalii Dk Hamisi Kigwangalla amesema vita dhidi ya ujangili si jambo la mzaha na akikutana na jangili porini anamuua.Amesema, watu kuendelea kuua wanyama ni dharau iliyopita kiasi hivyo ametoa siku 30 kwa mwenye meno ya tembo au nyara za serikali wavisalimishe.Ametoa mfano wa mtu aliyemtaja kwa jina la Haidary kwamba alikwenda na wenzake Kisarawe kuwinda twiga.Sasa watu wa aina hii kwanza kama angenikuta mimi porini kule na silaha namuua kwanza na yeye hapo hapo. Maana yake sio jambo la mzaha, ni dharau ya kupindukia, ni dharau ambayo imepita kiasiamesema Dk Kigwangalla.Amesema Serikali haiwezi kuendelea kuvumilia kuona watu wanaua wanyama na katika mkakati wa kukomesha ujangili ifikapo mwaka 2024 inakusudia kuongeza adhabu ili ikibidi kuwe na hukumu ya kifo.Kwamba mtu mtu anaweza akaamua kwenda kuwinda twiga, yaani unatoka nyumbani kwako, unaacha mke wako, na watoto wako unaenda porini kuwinda halafu unaenda kuwinda twiga, nembo ya taifa na sisi tunakuangalia tu. Watu wa namna hii kama mimi ningekutana nae porini huyu namuua palepale na mimi namlenga.amesema Waziri Kigwangalla.Katika ukurasa wake kwenye mtandao wa kijamii wa twitter Dk Kigwangalla ameandika kuwa ujangili na biashara haramu ya nyara za serikali havilipi.Bora kutafuta kazi nyingine tu kwa sasa. Nimetoa siku 30 kila mwenye meno ya tembo ama nyara zozote zile za serikali arudishe, maana nawahakikishia tutawakamata tuameandika.Ameandika kwamba Serikali imemkamata Hassan Shabani Nyoni wakiwa na pembe za ndovu zenye thamani ya shilingi bilioni nne.Watuhumiwa hapo wanadaiwa kuua tembo 117.  <topic>: kitaifa 